DOLOŽKA ZLUČITEĽNOSTI	
návrhu nariadenia vlády Slovenskej republiky s  právom Európskej únie

1.	Predkladateľ návrhu nariadenia vlády: Ministerstvo práce, sociálnych vecí a rodiny Slovenskej republiky

2.	Názov návrhu nariadenia vlády: Návrh nariadenia vlády Slovenskej republiky o zavedení letného času v rokoch 2017 až 2021

3.	Problematika návrhu nariadenia vlády 
a) je upravená v práve Európskej únie:
-	primárnom,
•	v čl.  114 Zmluvy o fungovaní Európskej únie ,  
-	sekundárnom (prijatom po nadobudnutí platnosti Lisabonskej zmluvy, ktorou sa mení a dopĺňa Zmluva o Európskom spoločenstve a Zmluva o Európskej únii – po 30. novembri 2009)
1.	legislatívne akty,
2.	nelegislatívne akty,
•	oznámenie Komisie na základe článku 4 smernice Európskeho parlamentu a Rady 2000/84 ES z 19. januára 2001 o úprave letného času (2016/C 61/01).
-	sekundárnom (prijatom pred nadobudnutím platnosti Lisabonskej zmluvy, ktorou sa mení a dopĺňa Zmluva o Európskom spoločenstve a Zmluva o Európskej únii – do 30. novembra 2009)
•	smernica Európskeho parlamentu a Rady 2000/84 ES z 19. januára 2001 o úprave letného času (Mimoriadne vydanie Ú. v. EÚ, kap. 12/zv. 2),

b) nie je obsiahnutá v judikatúre Súdneho dvora Európskej únie.

4.	Záväzky Slovenskej republiky vo vzťahu k Európskej únii:

a) lehota na prebratie smernice alebo lehota na implementáciu nariadenia alebo rozhodnutia: 

Lehotou na prebratie smernice 2000/84/ES bol 1. máj 2004.

b) lehota určená na predloženie návrhu právneho predpisu na rokovanie vlády podľa určenia gestorských ústredných orgánov štátnej správy zodpovedných za transpozíciu smerníc a vypracovanie tabuliek zhody k návrhom všeobecne záväzných právnych predpisov: 

Predmetná smernica bola zaradená do uznesenia vlády SR č. 962 z 10. októbra 2001 k návrhu na určenie gestorského ústredného orgánu štátnej správy zodpovedného za transpozíciu smerníc a vypracovanie tabuliek zhody k návrhom slovenských všeobecne záväzných právnych predpisov v časti 14. Energetika, poradové č. 123.

V súlade s čl. 4 smernice Európskeho parlamentu a Rady 2000/84/ES z 19. januára 2001 o úprave letného času je Komisia povinná každých päť rokov uverejniť oznámenie, ktoré obsahuje časový plán uvádzajúci dátumy, kedy začína a končí obdobie letného času.

Prvé oznámenie bolo prijaté pri príležitosti uverejnenia smernice pre roky 2002 až 2006 vrátane (Ú. v. ES C 35/7, 2.2.2001).

Druhé oznámenie bolo prijaté podľa čl. 4 smernice 2000/84/ES pre roky 2007 až 2011 vrátane (Ú. v. EÚ C 61/02, 14.3.2006).

Tretie oznámenie bolo prijaté podľa čl. 4 smernice 2000/84/ES pre roky 2012 až 2016 vrátane (Ú. v. EÚ C 83/06, 17.3.2011).

Štvrté oznámenie bolo prijaté podľa čl. 4 smernice 2000/84/ES pre roky 2017 až 2021 vrátane (Ú. v. EÚ C 2016/C 61/01, 17. 2. 2016) .

c) informácia o konaní začatom proti Slovenskej republike o porušení podľa čl. 258 až 260 Zmluvy o fungovaní Európskej únie:

Proti Slovenskej republike nezačalo žiadne konanie o porušení podľa čl. 258 až 260 Zmluvy o fungovaní Európskej únie.

d) informácia o právnych predpisoch, v ktorých sú preberané smernice alebo rámcové rozhodnutia už prebraté spolu s uvedením rozsahu tohto prebratia:

Smernica Európskeho parlamentu a Rady 2000/84/ES z 19. januára 2001 o úprave letného času je prebratá v nasledovnom právnom predpise :

Nariadenie vlády Slovenskej republiky č. 58/2001 Z. z.  o zavedení letného času v rokoch 2002 až 2006.

Nariadenie vlády Slovenskej republiky č. 90/2007 Z. z.  o zavedení letného času v rokoch 2007 až 2011.

Nariadenie vlády Slovenskej republiky č. 51/2012  Z. z. o zavedení letného času v rokoch 2012 až 2016.

5.	Stupeň zlučiteľnosti návrhu nariadenia vlády SR s právom Európskych spoločenstiev alebo právom Európskej únie: 
a) Úplný.   

6. 	Gestor a spolupracujúce rezorty: 
Ministerstvo práce, sociálnych vecí a rodiny Slovenskej republiky